วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
24 ก.พ. 2559

 
ภาครวมตลาดภาคเช้า
ดัชนี SET ช่วงเช้า ปิดบวกเล็กน้อยที่ 1,326.44 (+0.65 จุด,+0.05%) กรอบ 1,321 – 1,327 มูลค่าการซื้อขาย 17,594 ลบ.  เรียงลำดับมูลค่าการซื้อขายราย Industry ได้ดังนี้ FINCIAL RESOURC PROPCON SERVICE TECH INDUS AGRO CONSUMP ซึ่งการปรับตัวขึ้นนี้ สวนทางกับตลาดอื่นส่วนใหญ่ในภูมิภาค ที่ปรับตัวลดลง ดังเช่น  Hang Seng -1.5%, China A50 -0.26%, KOSPI -0.09%, Nikkei225 -0.85%, Taiwan -0.62% ;โดยดัชนี เปิดตัวลบลง จากกลุ่มพลังงานเป็นหลัก (ENERG ลบ 1.64%) หลังจากราคาน้ำมันดิบวานนี้ ปรับตัวลดลงมากกว่า 6% อย่างไรก็ดี การปรับตัวลงทดสอบ แนวรับหลักที่ 1,320 มีแรงซื้อคืนกลับเข้ามาอย่างแข็งแกร่ง ส่งผลให้ดัชนีปิดภาคเช้าได้ในแดนบวก
 
หุ้นที่ส่งผลบวกต่อดัชนีมากสุด : SCB AOT U TU TRUE IEC HMPRO BCH BAY BA BDMS BH DTAC
หุ้นที่ส่งผลลบต่อดัชนีมากสุด : PTT PTTEP SCC PTTGC TOP CPALL ADVANC KTB EGCO KBANK
 
แนวโน้มตลาดและหุ้นที่น่าสนใจ
ปิดภาคเช้า 1,326.44 (+0.65 จุด,+0.05%)
แนวโน้มภาคบ่าย : คาดกลับขึ้นทดสอบ 1,330 อีกครั้ง
ดัชนีภาคเช้าปรับตัวลงไปทดสอบแนวรับสำคัญ 1,320 ตามคาด และมีแรงซื้อคืนกลับเข้ามาอย่างแข็งแกร่ง เป็นสัญญาณดี คาดภาคบ่ายกลับตัวขึ้นไปทดสอบ 1,330 อีกครั้ง
 
NUSA (ราคาปิดภาคเช้า 0.59)
ซื้อตาม หากยืน 0.60 ได้ แนวต้าน 0.68
ราคาอยู่ในช่วงทดสอบแนวต้านสำคัญ EMA15วัน ที่ 0.60 ผสานแรงขายที่เริ่มลดน้อยลง หากผ่านได้ คาดปรับตัวขึ้นทดสอบยอดเดิมที่ 0.68 ในรูปแบบ U-Shape
 
TVT (ราคาปิดภาคเช้า 2.04)
ซื้อเก็งกำไร แนวรับ 2.04 แนวต้าน 2.26/2.58  SL=1.96
การแกว่งตัวของแท่งเทียนอยู่ในแนวโน้มขาขึ้น ตามการเรียงตัวของเส้น SMA ที่อยู่ในภาวะ Bullish โดยระยะสั้น การปรับตัวลงทดสอบ 2.04/1.96 เป็นจุดพิจารณาซื้อเก็งกำไรระยะสั้น